Фьодор Тютчев
Все още е унил светът…

Превод от руски: Петър Велчев, 2008

chitanka.info

Все още е унил светът,

но вече пролетта повява —

и мъртъв стрък се полюлява,

и клонки елхови трептят.

Природата едва се буди,

ала през сън дочува тя,

отвред дочува пролетта,

усмихва й се и се чуди…

Душа, душа, уж спеше ти…

Ала какво за миг те стряска,

като целувка, като ласка,

и буди златните мечти?…

Блести, топи се пряспа снежна,

пламти лазурът, ври кръвта…

Дали е лъх от пролет нежна?

Или е жар на любовта?…

Април 1836

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.